Document ID: 31998R0395

Komisijas Regula (EK) Nr. 395/98
(1998. gada 19. februāris),
ar ko groza Regulu (EEK) Nr. 2807/83, kas nosaka sīki izstrādātus noteikumus, kā reģistrēt informāciju par dalībvalstu nozvejotajām zivīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, kas ievieš kopējai zivsaimniecības politikai piemērojamo kontroles sistēmu [1], kurā jaunākie grozījumi izdarīti ar Regulu (EK) Nr. 2635/97 [2], un jo īpaši tās 19.e panta 5. punktu,
tā kā Padomes Regula (EK) Nr. 779/97 [3] no 1998. gada 1. janvāra ievieš zvejas intensitātes vadības režīmu Baltijas jūrā;
tā kā ar Regulu (EK) Nr. 2635/97 ir grozīta Regula (EEK) Nr. 2847/93, lai nodrošinātu atbilstību zvejas intensitātes vadības režīmam Baltijas jūrā;
tā kā grozījumi inter alia attiecas uz noteikumiem par zvejas intensitātes datu reģistrēšanu kuģa žurnālā;
tā kā Komisijas Regula (EEK) Nr. 2807/83 [4], kurā jaunākie grozījumi izdarīti ar Regulu (EK) Nr. 2945/95 [5], paredz noteikumus, kā reģistrēt informāciju par dalībvalstu nozvejotajām zivīm;
tā kā, ievērojot Regulas (EEK) Nr. 2847/93 19.e panta 5. punktu, būtu jānosaka sīki izstrādātus noteikumus, kā kuģa žurnālā reģistrēt informāciju par zvejas intensitāti, lai īstenotu Regulā (EK) Nr. 779/97 minēto zvejas intensitātes vadības režīmu;
tā kā atbilstīgi būtu jāgroza Regula (EEK) Nr. 2807/83;
tā kā šajā regulā paredzētie pasākumi ir saskaņā ar Zivsaimniecības un akvakultūras pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2807/83 groza šādi:
1. Minētās regulas 1.a panta 1. punktā vārdiem "Padomes Regulā (EK) Nr. 685/9" pievieno: "un Padomes Regulas (EK) Nr. 779/97 [6] 1. pantā."
2. VIa pielikumā:
- slejā
"Mērķsugu grupa"
pievieno:
"ANADROMĀS UN SALDŪDENS | Laši, jūras foreles un saldūdens zivis", |
- slejā
"Intensitātes zonas"
pievieno:
"T : IBSFC platības (22. līdz 32. nodalījums)
U : Vadības vienība 3 [7]
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1998. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 19. februārī

Labels: 12
18
6